Microblog

Un microblog es un forma de blog in multimedia que permitte a usatores de inviar breve actualisationes in texto o micromedia como photos o fragmentos de audio e publicar los, a tote le mundo o a un gruppo restricte que pote esser seligite per le usator. Iste messages pote esser submittite per un varietate de medios, includente le messageria de texto, messageria instantanee, e-mail, audio digital o le web. 

Le contento de un microblog differe de un blog traditional in que illo es typicamente minor in grandor real e in grandor accumulate de files. Un sol entrata poterea consister de un sol phrase o fragmento o un imagine o un curte video de dece secundas. Totevia, su proposito es similar a illo de un blog traditional. Le usatores face microbloges super themas particular que varia de lo simple, como "lo que on face in iste momento", a lo thematic, como "autos sportive", a topicos de interpreisa, como productos particular. Multe microbloges provide breve commentarios a nivello interpersonal, divulga novas super le productos e servicios de un compania, o provide un diario del eventos del vita de un persona.

Categoria:Internet